Iohannis: "Economia își revine“. O redresare solidă se va face pe banii Comisiei Europene, pentru care încă nu avem un plan clar.
Predintele Klaus Iohannis îți spune că economia își revine. Iohannis: Avem față de trimestrul trecut o creștere de 5 la sută. O redresare solidă a economiei se va face pe banii Comisiei Europene. România urmează să primească pentru redresare economică în 2021-2027 circa 30 de miliarde de euro de la UE.
Nu știu dacă simți, dar președintele îți spune că economia românească își revine. Klaus Iohannis crede că măsurile economice luate de guvern au fost corecte și s-a reușit evitarea unei recesiuni tehnice.Klaus Iohannis, președinte: "Comparația cu trimestrul II al acestui an ne arată că economia își revine. Avem față de trimestrul trecut o creștere notabilă, în jur de 5 la sută.“În viziunea lui Klaus Iohannis, pentru o "redresare solidă" a economiei românești e nevoie de mai mulți bani. Sursa fondurilor sunt banii europeni pentru care încă nu avem un plan clar, care ar trebui depus la Comisia Europeană.Klaus Iohannis, președinte: "Este un plan amplu și vom avea peste 30 de miliarde din fonduri europene. Vom prezenta acest plan național de redresare și reziliență public săptămâna viitoare.“Îți amintesc că până să ajungă banii europeni este necesar ca bugetul multianual al UE să fie ratificat de toate statele europene.